બીજી તરફ આ દરમિયાન હાઇવે પરથી એક કાર પુર ઝ઼ડપે નીકળી હતી, જેથી પોલીસને શંકા જતા ડ્રાઇવરને કાર ઉભી રાખવાનો ઇશારો કર્યો હતો. પરંતુ ડ્રાઇવરે કાર વધારે ઝડપથી ભગાવતા પોલીસે પીછો કરીને કારને રોકીને તપાસ કરતા તેમાંથી 20 બોક્સ વિદેશી દારૂ મળી આવ્યો હતો. પોલીસે આ અંગે ત્રણ લોકોની ધરપકડ કરીને કાયદેસરની કાર્યવાહી કરી હતી. પ્રાથમિક પુછપરછમાં આ દારૂનો જથ્થો રાજસ્થાનથી લાવવામાં આવ્યો હોવાની જાણકરી મળી હતી. જ્યારે અડાલજ પોલીસને સોમવારે સાંજે બાતમી મળી હતી કે, સુરેશ ઠાકોર અને મહંમદ શેખ નામના બે શખ્સો ઉવારસદ ગામમાં વિદેશી દારૂનો મોટો જથ્થો લાવીને સ્થાનિક સ્તરે વેપાર કરી રહ્યા છે. જેના આધારે પોલીસે ઉવારસદમાં દરોડો પાડીને રૂપિયા 15 લાખની કિંમતનો વિદેશી દારૂ જપ્ત કર્યો હતો. ગાંધીનગર જીલ્લાના ડીએસપી વિરેન્દ્રસિંહ યાદવે જણાવ્યું કે, ચૂંટણીમાં કાયદો વ્યવસ્થા જળવાઇ રહે તે માટે પોલીસ દ્વારા ખાસ ઝુંબેશ હાથ ધરવામાં આવી છે. જો કે, ચૂંટણી બાદ પણ આ ઝૂંબેશ ચાલુ રહેશે.